recursal/SuperWikiNEXT-32B huggingface dataset:
«Ad fontes» har flere betydninger.
***Ad fontes*** er et latinsk uttrykk som betyr «til kildene» (eller «til utspringene»). Uttrykket er programmatisk for humanismen, også bibelhumanismen, i middelalderen og tidlig nytid, som ivret for at man fornyet sitt kjennskap til gresk og latinsk klassisk litteratur.

Uttrykket *ad fontes* forekommer i bibeloversettelsen Vulgatas gjengivelse av en passasje fra Salme 42: 

*quemadmodum desiderat cervus ad fontes aquarum ita desiderat anima mea ad te Deus*.
(*Likesom hjorten lengter etter vannutspringene, lengter min sjel etter deg, Gud.*)
Ifølge Hans-Georg Gadamer i hans *«Sannhet og metode»* hentet spanske humanister uttrykket fra dette bibelstedet.

Erasmus av Rotterdam benyttet uttrykket i sitt verk *De ratione studii ac legendi interpretandique auctores*: 

*Sed in primis ad fontes ipsos properandum, id est graecos et antiquos.*
(Men fremst må man haste til kildene selv, det vil si til grekerne og de gamle.)

Litteratur
----------

* J.D. Tracy: «Ad Fontes: The Humanist Understanding of Scripture as Nourishment for the Soul», i *Christian Spirituality II: High Middle Ages and Reformation*, (1987), editor Jill Raitt

Referanser
----------

1. ↑  Latin Vulgate Bible, Book Of Psalms Psalm 41
2. ↑  «Om metoden for studium og lesning og tilkning av forfattere». Erasmus von Rotterdam: «De ratione studii ac legendi interpretandique auctores», Paris 1511, i: *Desiderii Erasmi Roterodami Opera omnia*, Utgitt av J. H. Waszink og andre, Amsterdam 1971, Vol. I 2, 79-151.

Eksterne lenker
---------------

* Classics Arkivert 9. oktober 2004 hos Wayback Machine.
Satellittbilde av Ada Ciganlija. Savasjøen er den smale stripen sør for øyen
**Ada Ciganlija** eller bare **Ada** (serbisk: Ада Циганлија) er en menneskeskapt halvøy og tidligere øy i elven Sava, sentralt i Beograd. Navnet blir også benyttet om den kunstige Savasjøen og stranden der. Øyen ligger nedenfor sentrum i byen og har de siste tiårene blitt omgjort fra en utilgjengelig myr fryktet for offisielle avrettinger, til en særdeles populær flerbruksplass for innbyggerne i Beograd, med strender og sportsanlegg. Om sommeren kommer over 100 000 besøkende daglig og opp til 300 000 besøkende i helgene.

Geografi
--------

Øyen ligger på den høyre bredden av Sava og tre veifyllinger omgjorde øyen geografisk til en halvøy. Den blir likevel fremdeles regnet som en øy av innbyggerne i Beograd. Øyen er langstrekt, om lag 6 km fra sørvest til nordøst, og 700 meter på det bredeste med et areal på 2,7 km². 

### Savasjøen

Savasjøen om vinteren
Savasjøen, vanligvis bare kalte Ada, ble skapt av veifyllingene som går ut til øyen i 1967. Innsjøen er 4,2 km lang, i snitt 200 meter bred og er 4-6 meter dyp. Den dekker et område på 0,8 km². 7 km av bredden til innsjøen er omgjort til en grusstrand på begge sider. Vanntemperaturen når vanligvis 24 ºC om sommeren. 

Begge demningene som lukker innsjøen er utstyrt med rør og pumper, og vannet renner gjennom et lite tjern før det renner inn i selve innsjøen. Slik kan myndighetene rense vannet før den blir pumpet videre inn i Savasjøen. Vannverket i byen benytter også dette vannet. Siden vannet er drikkevannkilde er det strenge miljøkrav av innsjøen, og motoriserte båter på innsjøen eller hunder på stranden er ikke tillatt.

Referanser
----------

1. ↑  Lj. Perović (14. juli 2008). «Sto hiljada sugrađana na Vodenom cvetu "100.000 fellow citizens on Watere flower"» **(serbisk)**. Politika. [*død lenke*]
2. 1 2  «Ada Ciganlija Island» **(serbisk)**. Beograd by. 22. oktober 2007. Arkivert fra originalen 1. september 2009.
3. 1 2 3  «Kupalište "Bathing place"». Ada Ciganlija. Arkivert fra originalen 21. februar 2009.
4. ↑  Nebojša Dragosavac (2002). «Čukarica-nekad i sad "Čukarica-before and now"» **(serbisk)**. Čukarica kommune. Arkivert fra originalen 7. desember 2008.

Eksterne lenker
---------------

* (sr) Offisielt nettsted Rediger på Wikidata

* Offisielt nettsted Rediger på Wikidata

* (en) Ada Ciganlija – kategori av bilder, video eller lyd på Commons Rediger på Wikidata
 (serbisk)
* Bildegalleri av Ada Ciganlija (serbisk)

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
På Byrkenesøy i Gulen har fiskerbonden fått sitt eget museum.  Foto: Bjarne Thune 
Nordlandsbåten var viktig i kystfisket
**Fiskerbonden** er en primærnæringstruktur som i naturalhusholdningens og den tidlige pengeøkonomiens tid var en vanlig kombinasjon langs store deler av norskekysten. De konkrete tilpasningene hadde store variasjoner, de lokale variasjoner fra gård til gård, og de større fra landsdel til landsdel.

Levesettet innebærer at man henter inntekter fra en kombinasjon av fiske og jordbruk. Dette for å gi nok mat og inntekt da en av delene var vanskelig å klare seg på alene fordi gårdene ofte var små og karrige. Fiskerbonden kunne være enten sjøleiende bonde, eller han kunne være leilending eller husmann. For fiskerbøndene var det på 17- og 1800-tallet mest gunstig, og mest vanlig, å være leilendinger.

Enkelte fiskerbønder kunne også ha et tredje yrke, oftest da innen håndverk.

Fiskeriene kunne være en blanding av «heimefiske» og de store fiskeriene som Lofotfisket og fiske på Finnmarkskysten.

Gårdsdrift-delen var i noen perioder, og i noen deler av landet overlatt til kona og de yngste barna på gården, fordi de store fiskeriene krevde at mannen og de eldste sønnene var bortreist i lange perioder om gangen. Det var også en vanlig arbeidsfordeling at alt arbeid med husdyra falt på kvinnene og barna, mens mannfolka var hjemme i våronna når åkeren skulle spaes eller pløyes, og når høyet skulle i hus.

Se også
-------

* Gulen Fiskarbondemuseum
* Sjøhusene på Krossøy

Kilder
------

* «Å være bonde, husmann, fisker, slusk», fra norgeshistorie.no

|  |  |
| --- | --- |
| Oppslagsverk/autoritetsdata | Nationalencyklopedin
 |
**Michael Caines** (født 1969 i Exeter i Devon) er en britisk kokk. 

Caines er kjøkkensjef på Gidleigh Park i Devon, Royal Clarence i Exeter. Han ble adoptert inn i en familie hvor moren hans oppfostret ham med kjærlighet til matlaging. Han ble utdannet ved Catering college i Exeter der han ble hyllet som «Student of the Year» i 1987. Han brukte senere tre år under hans mentor Raymond Blanc på Le Manoir aux Quat 'Saisons i Oxfordshire, før han flyttet til Frankrike for å lære under kjøkkensjefene Bernard Loiseau og Joël Robuchon i Paris. 

Caines ble utnevnt til sjefskokk ved Gidleigh Park i 1994, men etter to måneder i jobben havnet han i en alvorlig bilulykke der han mistet hans høyre arm. Han var tilbake på kjøkkenet og jobbet deltid etter to ukers rehabilitering, og innen en måned arbeidet han igjen fulltid på kjøkkenet. I 1999 ble Gidleigh Park tildelt deres andre Michelin-stjerne, og i 2001 ble Caines tildelt tittelen Chef of the Year på The Catey Awards. 

Michael Caines Restaurants Ltd ble grunnlagt i 1999, og Michael Caines Restaurant åpnet på Bristol Marriott Royal i juli 2003. Imidlertid resulterte et møte med entreprenøren Andrew Brownsword, tidlig i 2000, et samarbeid og kjøp av Royal Clarence i Exeter i oktober 2000. Sammen har de utviklet konseptet med Abode-hotellet. Caines ble utnevnt til medlem (MBE) i Order of the British Empire den 17. juni 2006. Caines er bosatt i nærheten av Exeter som ligger midt i byen Devon. 

Caines støtter en rekke britiske veldedighetsorganisasjoner, særlig organisasjoner som arbeider for rettighetene til adoptivbarn som han selv var. I tillegg gir han donasjoner til enkelte organisasjoner som støtter mennesker som har måttet amputerte en eller flere kroppsdeler.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Friedrich von Arenstorff** (født 1626, død 1689) var en tysk militær i svensk og dansk tjeneste. Bror til Carl von Arenstorff.

Friedrich von Arenstorff begynte sin militære bane i dansk tjeneste, men gikk i 1646 over i svensk tjeneste og ble slått under tredveårskrigen. Han gikk i dansk tjeneste 1661, ble utnevnt til generalmajor i 1673 og i 1675 til generalløytnant. I 1670 ble han medlem av den danske adelen. Under slaget ved Lund førte han befalet først over den seirende høyre flanken, fikk deretter overtaket, men klarte ikke å hindre nederlaget. Våren 1678 ble han igjen utpekt til befal over de danske troppene i Skåne. 

Etter det mislykkede forsøket på å hjelpe de danske styrkene i den beleirede Kristianstad ble han stilt for krigsrett og dømt til å miste liv, ære og eiendom. Men han ble benådet av kong Kristian V og fikk noen år senere tjeneste i sentraladministrasjonen og ble i 1687 utnevnt til general i kavaleriet. 

På grunn av hendelsene i slaget ved Lund 1676 og det som hendte i Kristianstad har han ikke fått et omdømme som en god feltherre.

Kilder
------

* Svensk uppslagsbok, Lund 1929

|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Prabook **·** VIAF **·** GND **·** ISNI
 |
**Middelalderkinesisk** eller **mellomkinesisk** (forenklet kinesisk: 中古汉语; tradisjonell kinesisk: 中古漢語; pinyin: *zhōnggǔ Hànyǔ*) er en historisk form og gren av dagens kinesisk. Det ble talt i de østre delene av det nåværende Fastlands-Kina. Det var talemål i tidsperioden 600-900 e.Kr, og ble dermed benyttet for eksempel i Song-dynastiet.

Middelalderkinesisk kan inndeles i en tidligere og en senere periode. Overgangen mellom tidlig middelalderkinesisk og sen middelalderkinesisk anses å ha skjedd i midten av Tang-dynastiet da det fant sted en rekke fonologiske endringer.

Middelalderkinesisk er ofte benyttet som et rammeverk for studiet og beskrivelsen av ulike moderne varianter av kinesisk. Grener av kinesisk, som mandarinkinesisk (inkludert «rikskinesisk», det vil si standard kinesisk, som baserer seg på talespråket i Beijing), kantonesisk og wukinesisk kan i stor grad bli behandlet som avvikende utviklinger av Qieyunsystemet. Studiet av middelalderkinesisk gir også bedre forståelse og analyse av klassisk kinesisk poesi, som studiet av Tangpoesien (poesien i Tang-dynastiet).

Litteratur
----------

* Baxter, William H. (1992): *A Handbook of Old Chinese Phonology*, Berlin: Mouton de Gruyter, ISBN 978-3-11-012324-1.
* Baxter, William H.; Sagart, Laurent (2014): *Old Chinese: A New Reconstruction*, Oxford University Press, ISBN 978-0-19-994537-5.
* Branner, David Prager (2006): «What are rime tables and what do they mean?» i: Branner, David Prager: *The Chinese Rime Tables: Linguistic Philosophy and Historical-Comparative Phonology*, Amsterdam: John Benjamins, ISBN 978-90-272-4785-8, s. 1–34
* Chan, Abraham (2004): «Early Middle Chinese: towards a new paradigm» i: *T'oung Pao* **90** (1/3): 122–162, doi:10.1163/1568532042523149, JSTOR 4528958.

Eksterne lenker
---------------

* Introduction to Chinese Historical Phonology ved Guillaume Jacques
* Traditional Chinese Phonology ved Guillaume Jacques
* Historical Chinese Phonology/Philology at Technical Notes on the Chinese Language Dialects ved Dylan W.H. Sung

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |
Middelfart kommune på kart over Danmark
**Middelfart** er en kjøpstad i Middelfart kommune på Fyn, med et innbyggertall på 14 755 (2013).. Middelfarts byvåpen viser et skip. Byen ligger der Lillebælt er på det smaleste, mellom Lillebæltsbroen og den gamle lillebæltsbro. Det er 11 kilometer til Fredericia, 34 til Assens og knapt 46 til Odense. 

Byens eldste kjøpstadsrettigheter er fra 1496, tildelt av kong Hans. Middelfart var på dette tidspunkt allerede en sentral by i Danmark på grunn av sitt overfartsted, og den ble derfor utsatt for mange angrep. Byen ble brent ned under grevefeiden, og i krigene mot Sverige på 1600-tallet gikk det hårdt ut over byen. I krigene mot tyskerne i 1848 og 1864 var Middelfart en bastion i forsvaret av Fyn og ble utsatt for et bombardement fra Jyllandssiden av tyske kanoner.

Etymologi
---------

Middelfart nevnes i Kong Valdermars Jordebok, som *Mæthlæfar* og *Mæthælfar*, som kongens eiendom (Middelfart Sund nevnes allerede i Knýtlinga saga, da bøndene fra Jylland reiste over etter den flyktende kong Knut den hellige). Navnet kommer av å være den midterste av de tre overfartsstedene over Lillebælt, hvor de to andre er Strib og Fønsøre.

I de følgende århundrer forekommer kortformen **Melfar,**  den brukes stadig i navn på firmaer, institusjoner og begivenheter, f.eks. heter den lokale ukeavis *Melfar-Posten*, den utgis av Fyens Stiftstidende.

Vennskapsbyer
-------------

* Korsholm, Finland
* Mandal, Norge
* Habo, Sverige
* Oskarshamn, Sverige
* Barmstedt, Tyskland

Referanser
----------

1. ↑  Danmarks Statistik: Tabel BEF44. (Besøkt 9. februar 2014)
2. 1 2 3 4 5  «Venskabsbyer». *www.middelfart.dk*. Arkivert fra originalen 5. juli 2021. Besøkt 14. desember 2020.

Eksterne lenker
---------------

* Middelfart Turistbureau

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames
 |

Portal: Danmark
**Fartøysjef** er betegnelse på den som har det øverste ansvaret ombord på et skip, fly, ambulanse eller stridsvogn. Fartøysjefen betegnes ofte som kaptein og har ansvaret for fremføringen av fartøyet og har vide fullmakter til tiltak for å sikre personer ombord og fartøyet.

**Luftfart/skipsfart**
Andre ombord kan gjerne styre og utføre oppgaver på vegne av fartøysjefen. Fartøysjefen har rett til å sette personer i arrest til fartøyet er i havn eller har landet, om de er til fare for fartøy eller personer ombord. Dersom fartøysjefen gir ordre til det har alle ombord rett til å bruke makt for å sikre fartøyet.

Fartøysjefen må ha de nødvendige sertifikatene for å føre fartøyet. Radiokommunikasjon om fartøyet skal ikke skje uten ordre eller delegasjon fra fartøysjefen.

Dersom fartøyets eier/reder er ombord og ikke er fartøysjef, eventuelt fordi han ikke har de nødvendige sertifikater, vil eieren være underordnet fartøysjefen i forhold som gjelder fartøyets føring og trygghet. 
Det er en alvorlig forseelse å ikke adlyde fartøysjefens ordre.

**Ambulanse**
I norsk ambulansetjeneste benyttes benevnelsen fartøysjef om den person som har det øverste ansvaret på enheten. Fartøysjefen har det øverste ansvaret for medisinske og operative beslutninger. Hvem på enheten som er fartøysjef er en skjønnsmessig vurdering basert på kunnskapen/ferdighetene, erfaring og formell kompetanse til de enkelte medlemmene av enhetens besetning. I luft- og båtambulansetjeneste gjelder det imidlertid at det er fly-/sjøkaptein som er fartøysjef og sjef for det operasjonelle, mens man har eget personell som er medisinsk ansvarlige.
**Karcham Wangtoo-demningen**, en del av ***Baspa II-anlegget***, er en demning med vannkraftverk i delstaten Himachal Pradesh i det nordliglig-sentrale India, påbegynt i 2009 og innviet i januar og september 2011. Reservoaret er plassert på elven Sutlej. Demningen ligger nedenfor Baspa II-demningen og ovenfor Nathpa- Jhakri-demningen. 

Høyden av gravitasjonsdammen i betong er 43 meter. Installert effekt vil bli 1 000 MW (4 ganger 250 MW-turbiner). To generatorer ble montert i januar 2011, og to i september samme år. Utbygger og operatør er Jaypee Group.

Se også
-------

* Liste over verdens største vannkraftverk

Referanser
----------

1. ↑   www.indiainfoline.com[Hentet fra Wikidata]
2. ↑   npp.gov.in[Hentet fra Wikidata]

Eksterne lenker
---------------

* Jaypee to commission Karcham Wangtoo three months earlier – Projects Monitor, 22. juni 2010


| * v
* d
* r
Demninger i Sutlej |
| --- |
| Karcham Wangtoo **·** Nathpa Jhakri **·** Rampur **·** Koldam **·** Bhakra | Indias flagg |
Alnön
**Alnön**, utenfor Sundsvall, er en 75 km² stor øy som ble dannet for 570 millioner år siden ved vulkansk aktivitet i området. Øya er 15 km lang og 6 km bred på bredeste stedet. Innbyggertallet vinterstid er ca. 7 500, på sommeren det doble. Bebyggelsen er ganske spredt, men har sin største konsentrasjon omkring brofestet i Vi, der det finnes kjøpesentre og butikker. En stor del av befolkningen arbeider i Sundsvall.

På grunn av den vulkanske historien inneholder Alnöns berggrunn flere verdensunike mineraler, der det mest kjente er alnöitt. På den nordlige delen av Alnön finnes flere interessante geologiske lokaliteter samt flere fortidslevninger som gravhauger.

Alnöbron forbinder Alnön med fastlandet. På nordlige Alnön, 2,5 km nord for Alnöbron, står Alnö gamle kirke og Alnö kirke side ved side. I tilknytning til disse ligger også Hembygdsgården med Sågverksmuseet. Ved Stornäset ligger et av øyas tre naturreservater samt Stornäsets Vandrehjem. Her holder man også på å bygge Alnö Golfbane. Noen kilometer lenger nord, ved Hörningsholm, finner man Tors lokal, Sveriges første Folkets Hus på landsbygda.

På sørlige Alnön finner man flere fine badeviker, Bänkåsviken, Tranviken, Slädaviken, Hartungviken og Grönviken. Sommeridyllen Spikarna, et fiskevær med sjøboder, fiskerhus og kafé, ligger på den sørlige delen av øya. Her har Spikarnas Fiskevær sin virksomhet med båtturer ut i skjærgården. De ordner også charter, sight-seeing, materialtransport og tar også gjester ut til Storholmen-Kanonön.

Spikarö Kapell har gudstjenester og musikkvelder om sommeren. Galleri Glasverandan ordner musikkvelder. Restaurang Piren holder hus i et av Alnös 19 forhenværende sagbruk som ligger i Karlsvik. Restauranter finnes også i Tranviken og i Vindhem, som også har en av Alnös fire småbåthavner.

Sågverksmonumentet, minnet over sagbrukstiden fra 1860 til 1963, er plassert på torget i Alnö sentrum. I sentrum finnes også bensinstasjon, bank, post, butikker, gatekjøkken og restauranter. Schymbergsgården er beliggende på Alnön, Denne gården er Hjördis Schymbergs barndomshjem og ble donert til stiftelsen i 1999 med målet om igjen å fylle denne med sang, musikk og kulturelt liv.

Om navnet
---------

**Alnön** er navnet på selve øya, mens genitivformen siden gammelt er **Alnö** og ikke "Alnöns". Således heter forsamlingen *Alnö forsamling*, kirken heter *Alnö kirke*, kommunedelen heter *Alnö kommunedel*, og den gamle soknet het *Alnö sokn*.

Idrett
------

Fotballagget Alnö IF er fra Alnön.

Eksterne lenker
---------------

* alno.nu Arkivert 12. august 2003 hos Wayback Machine. (som teksten er hentet fra, med tillatelse)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** GeoNames
 |
**Bernard Orcel** (født 2. april 1945 i L’Alpe d’Huez) er en tidligere fransk alpinist. Han gjorde sine fremste prestasjoner i utfor, men deltok også i storslalåm og slalåm.

Biografie
---------

Det første høydepunktet i Orcels karriere var VM 1966 i chilenske Portillo, der han ble nummer seks i utfor. I 1967 deltok han i den nyinnførte verdenscupen, og 3. mars 1967 ble han nummer 3 i utforrennet i Sestriere og fikk dermed sin første pallplassering. Under OL 1968 ble han nummer åtte i utforrennet. To uker senere, 24. februar 1968, tok han sin første og eneste seier i verdenscupen, utforrennet i Chamonix.

Orcels beste sesong var 1970/71. Denne vinteren ble han aldri dårligere enn nummer åtte i noe utforrenn, og ble nummer to sammenlagt i utforcupen, bare slått av sveitseren Bernhard Russi. Han la opp som alpiniswt etter OL i 1972.

Meritter
--------

### OL

* Grenoble 1968: 8.-plass i utfor
* Sapporo 1972: 16.-plass i utfor

### VM

* Portillo 1966: 6.-plass i utfor
* Gröden 1970: 37.-plass i utfor

### Verdenscupen

* Sesongen 1967: 6.-plass i utforcupen
* Sesongen 1968: 4.-plass i utforcupen
* Sesongen 1968/69: 7.-plass i storslalåmcupen
* Sesongen 1969/70: 5.-plass i utforcupen
* Sesongen 1970/71: 9.-plass i totalsammendraget, 2.-plass i utforcupen
* 12 pallplasseringer, hvorav 1 seier:

| Dato | Sted | Land | Disiplin |
| --- | --- | --- | --- |
| 24. februar 1968 | Chamonix | Frankrike | Utfor |

Referanser
----------

Eksterne lenker
---------------

* (en) Bernard Orcel – Olympedia Rediger på Wikidata

* (en) Bernard Orcel – Sports-Reference (OL-resultater – arkivert) Rediger på Wikidata

* (en) Bernard Orcel – FIS (alpint) Rediger på Wikidata

* (en) Bernard Orcel – ski-db.com Rediger på Wikidata
***His Majesty, the Scarecrow of Oz*** er en amerikansk stumfilm fra 1914, regissert av L. Frank Baum og J. Farrell MacDonald.

Handling
--------

En ondskapsfull konge har tatt kontroll over den store Smaragd-byen. Kongen ønsker at datteren hans, prinsesse Gloria, skal gifte seg med den grusomme hoffmannen Googly-Goo. Men prinsessen elsker Pon, sønnen til en gartner. Historien følger deretter to bønder, som skal plassere et fugleskremsel på en høy stang i en kornåker. I mellomtiden redder Pon en jente fra Kansas, ved navn Dorothy, fra den onde heksen Mombi. Men prinsesse Gloria blir tatt av kong Krewl for å fryse hjertet hennes, slik at hun ikke lenger skal være glad i Pon.

En indisk prinsesse gjennomfører deretter en seremoni, for å bringe fugleskremselet til live. Pon redder den nå kald-hjertede prinsessen, og de flykter på leting etter hjelp. Underveis oppdager de fugleskremselet (som raskt forelsker seg i prinsessen) og Button-Bright, en fortapt gutt fra Amerika. Gjengen kommer til slutt frem til et slott som tilhører Nick Chopper. Men etter å ha oljet ham, blir han også forelsket i Gloria.

Skuespillere
------------

* Violet MacMillan som Dorothy Gale.
* Frank Moore som et fugleskremsel.
* Pierre Couderc som en tinn-mann.
* Fred Woodward som en feig løve.
* Raymond Russell som Kong Krewl.
* Arthur Smollet som Googly-Goo.
* J. Charles Haydon som The Wizard of Oz.
* Todd Wright som Pon.
* Vivian Reed som Prinsesse Gloria.
* Mai Wells som Old Mombi.
* Mildred Harris som Button-Bright.

Referanser
----------

1. ↑  His Majesty, the Scarecrow of Oz

Eksterne lenker
---------------

* (en) *His Majesty, the Scarecrow of Oz* på Internet Movie Database Rediger på Wikidata

* (en) *His Majesty, the Scarecrow of Oz* på American Film Institute Rediger på Wikidata

* (en) *His Majesty, the Scarecrow of Oz* på Silent Era Rediger på Wikidata
**Oslo Handelsstands Forening** (OHF) ble stifet 12. november 1841. Foreningen har som formål å fremme handels- og servicenæringens interesser i Osloregionen. OHF skal skape forståelse for næringens arbeidsmåte og samfunnsmessige betydning.

OHF er en medlemsforening for kjeder, kjøpesentre og enkeltstående butikker i Oslo og Akershus. OHFs viktigste arbeidsområder er næringspolitisk arbeid, forretningsinformasjon og statistikk, sikkerhet, kompetanseutvikling og nettverkssamarbeid. Medlemmene mottar informasjon og holdes oppdatert med hva som skjer innen handel og service, og kan bruke OHF i en rådgivende rolle. 

Foreningen driftes av Oslo Handelsstands Felleskontor som ble stiftet 1. januar 1980 og har kontorlokaler i Karl Johans gate 37.

  

OHFs administrerende direktør er Bjørn Næss (2021).

OHFs styreleder er Helene Skjenneberg (2021).

Eksterne lenker
---------------

* Offisielt nettsted Rediger på Wikidata
* (no) Oslo Handelsstands Forening på Arkivportalen

|  |  |
| --- | --- |
| Oppslagsverk/autoritetsdata | Oslo Byleksikon
 |
***His Debt*** er en amerikansk stumfilm fra 1919, regissert av William Worthington.

Handling
--------

Goro Mariyama bruker overskuddet fra sin etisk drevne spillehall, for å hjelpe de fattige. Men en gambler, Blair Whitcomb, anklager Goro for å ha jukset, og skyter ham deretter etter å ha tapt en innsats på 10 000 dollar. Goro overlever så vidt, og får hjelp fra sykepleier Gloria Manning - Blairs forlovede.

Når Goro innrømmer sin kjærlighet til Gloria, blir han sjokkert over å høre om forlovelsen hennes med Blair. Etter at han ble frisk, oppdager Goro at Blair har gitt ham en falsk sjekk, og krever at spilleren betaler gjelden hans personlig. Selv om Blair etterkommer kravet, får Goro ham arrestert for drapsforsøk. Men Gloria ber om at forloveden hennes burde løslates, og avslører at hun aldri kan elske Goro.

Rolleliste
----------

* Sessue Hayakawa som Goto Mariyama
* Jane Novak som Gloria Manning
* Francis McDonald som Blair Whitcomb
* Fred Montague som J. P. Manning

Referanser
----------

1. ↑  ; besøksdato: 14. mai 2016.
2. ↑  HIS DEBT

Eksterne lenker
---------------

* (en) *His Debt* på Internet Movie Database Rediger på Wikidata

* (en) *His Debt* på American Film Institute Rediger på Wikidata
**Bernard Goumou**, født 8. september 1980, er en guineansk politiker som har vært Guineas statsminister fra 17. juli 2022. Han er partipolitisk uavhengig og ble utnevnt av de militære som tok makten i landet i et statskupp 5. september 2021. Den daværende presidenten Alpha Condé ble avsatt og fengslet under kuppet, og lederen for de militære spesialstyrkene, oberstløytnant Mamady Doumbouya utnevnte seg selv til president. Kuppet er blitt fordømt av en rekke land.

Biografi
--------

Før han gikk inn i politikken var han administrerende dirktør i Lanala Assurance fra 2017.

Politisk karriere
-----------------

Etter statskuppet i Guinea 5. september 2021 ble Goumou utnevnt til handels- og industriminister i regjeringen til den fungerende statsminister Mohamed Béavogui fra 27. oktober 2021. Den 17. juli 2022 ble han av president Mamady Doumbouya utnevnt til fungerende statsminister etter at de militære hadde erklært Béavogui uegnet til embetet på grunn av helsemessige årsaker.  Béavogui hadde da vært fraværende en måned mens han fikk medisinsk behandling i Italia. 21. august ble Goumou utnevnt til (permanent) statsminister. Utnevnelsen ble annonsert på den nasjonale fjernsynskanalen.

Referanser
----------

1. ↑  Kilde: WorldStatesmen.org. og Wikipedia på fransk. Andre kilder (wikidata, wikipedia på engelsk) oppgir andre fødselsår (1960, 1972)
2. 1 2  «Guinée: Bernard Goumou confirmé à la tête du gouvernement» **(fransk)**. www.jeuneafrica.com. 21. august 2022.
3. ↑  «Lanala Assurance : un nouvel assureur en Guinée-Conakry» **(fransk)**. www.atlas-mag.net. 17. oktober 2017.
4. 1 2  «Gouvernement de la Transition (décrets) : 4 ministres nommés par colonel Mamady Doumbouya» **(fransk)**. www.kalenews.org. 28. oktober 2021.
5. ↑  «Guinea junta makes interim prime minister Gomou’s appointment permanent». www.alarabiya.net. 21. august 2022.

|  |  |
| --- | --- |
| Oppslagsverk/autoritetsdata | VIAF **·** GND
 |
Må ikke forveksles med Hans proforma hustru.

***His Temporary Wife*** er en amerikansk stumfilm-komedie fra 1920, regissert av Joseph Levering. Filmen er basert på en novelle fra 1917 av Robert Ames Bennet.

Filmen antas å ha gått tapt.

Handling
--------

En scene med Rubye De Remer og Eugene Strong.
Den rike, gamle Howard Eliot er så fornøyd med sin unge sykepleier Annabelle Rose at han på dødsleiet testamenterer en konvolutt til henne, med forbehold om at konvolutten ikke må åpnes på seksti dager. Resten av formuen sin etterlater han til sønnen Arthur, men arven har et vilkår: Arthur må gifte seg, og han kan gifte seg med hvem som helst bortsett fra hans nåværende kjæreste, lykkejegeren Verna Devore. For å oppfylle vilkåret i testamentet averterer Arthur i avisen etter en midlertidig kone.

Annabelle er arbeidsledig nå som arbeidsgiveren hennes er død, og hun vet ikke sin arme råd om hvordan hun skal få endene til å møtes. Hun ser Arthurs annonse i avisen, sender inn et svar, og går med på å inngå et proforma-ekteskap med ham. Men etter bryllupet deres begynner Arthur å se hvor søt Annabelle er, og hvor grisk Verna er. Det går opp for ham at han vil at Annabelle skal bli noe mer enn en midlertidig kone.

Når de seksti dagene er omme, kan Annabelle endelig åpne konvolutten som Howard Eliot etterlot henne. Annabelle og Arthur oppdager at Arthurs far har testamentert hele sin formue til Annabelle.

Rolleliste
----------

* Rubye De Remer – som Annabelle Rose
* Edmund Breese – som Judge Laton
* Eugene Strong – som Arthur Eliot
* Mary Boland – som Verna Devore
* William T. Carleton – som Howard Eliot
* Armand Cortes – som Leonard Devore

Referanser
----------

1. ↑  ; besøksdato: 9. april 2016.
2. ↑  «His Temporary Wife». *catalog.afi.com*. American Film Institute. Besøkt 21. mars 2023.
3. ↑  «His Temporary Wife». *The Library of Congress Performing Arts Databases*. 1920. Besøkt 21. mars 2023.

Eksterne lenker
---------------

* (en) His Temporary Wife – kategori av bilder, video eller lyd på Commons Rediger på Wikidata

* (en) *His Temporary Wife* på Internet Movie Database Rediger på Wikidata

* (en) *His Temporary Wife* på AllMovie Rediger på Wikidata

* (en) *His Temporary Wife* på American Film Institute Rediger på Wikidata
**Oslo Grand Prix 2012** er et showritt på sykkel som går av stabelen tirsdag 14. august 2012 i Oslo sentrum. Start og mål vil være på Karl Johans gate, og rytterne vil sykle en runde på én kilometer. Denne sykles i én time. I forbindelse med rittet vil det også være et eget Tour of Norway for kids. Det vil og være innsamling av penger til Kreftforeningen.

I år får rittet besøk av Peter Sagan, Mark Cavendish, Jeremy Hunt, Baden Cooke, Matthew Goss og Matthew Wilson fra utlandet. Mens Edvald Boasson Hagen, Gabriel Rasch og Vegard Stake Laengen er de største norske stjernene på startstreken.

### Resultater målgang

|  | Rytter | Lag | Tid |
| --- | --- | --- | --- |
| 1 | Storbritannias flagg Mark Cavendish | Team Sky | 1t-01-59 |
| 2 | Slovakias flagg Peter Sagan | Liquigas-Cannondale | s.t |
| 3 | Norges flagg Edvald Boasson Hagen | Team Sky | s.t |
| 4 | Norges flagg Gabriel Rasch | FDJ BigMat | s.t |
| 5 | Norges flagg Sven Erik Bystrøm | Team Øster Hus - Ridley | +10 sek. |
| 6 | Norges flagg Jon Einar Bergsland | OneCo-Mesterhus Cycling Team | +10 sek |
| 7 | Norges flagg Martin Olsen | Lillehammer CK | +10 sek |
| 8 | Norges flagg Vegard Breen | Joker Merida | +10 sek |
| 9 | Norges flagg Sondre Moen Hurum | OneCo-Mesterhus Cycling Team | +10 sek |
| 10 | Norges flagg Andreas Erland | Plussbank BMC | +10 sek |
|  | Øvrige proffer |  |  |
| 11 | Australias flagg Matthew Wilson | GreenEDGE | +41 sek |
| 19 | Storbritannias flagg Jeremy Hunt | Team Sky | +45 sek |
| 29 | Australias flagg Baden Cooke | GreenEDGE | +45 sek |
| 30 | Australias flagg Matthew Goss | GreenEDGE | +50 sek |

Eksterne lenker
---------------

* Offisielt nettsted Rediger på Wikidata
**Sandaker videregående skole** var en videregående skole på Sandaker i bydel Sagene i Oslo. Skolen ble bygget i 1959, som en moderne stor skole, og er tegnet av arkitekt Finn Bryn. I vestibylens gulv er det nedfelt to symboler: solen og uglen. Sommeren 2011 ble skolen lagt ned, og tilbudene relokalisert til Nydalen videregående skole. I 2011-2012 gjennomgikk skolebygget en større ombygging. Der fasaden nærmest står uberørt ble lokalene totalrenovert og omgjort til grunnskolen Nordpolen skole, som åpnet høsten 2012.

Skolens historie
----------------

Fra 1959 ble bygget brukt som framhaldsskole og realskole. I 1968 ble skolen tildelt ungdomstrinn med 8. og 9. klasse i forbindelse men innføringen av den 9-årige grunnskolen. De første klassene fra videregående skole kom 1971, men skolen ble ikke en ren videregående skole før i 1984.

Skolen hadde de siste årene følgende utdanningsprogram: Service og samferdsel, Helse og sosialfag, Studiespesialisering med formgiving, Påbygging med allmennfag og Særskilt tilrettelagt undervisning. Skolen var knutepunktskole for hørselshemmede elever på østlandet. Disse elevene hadde tilbud om studiespesialisering og helse- og sosialfag. Dersom elevene ønsket andre yrkesfag, hadde skolen samarbeid med Sogn videregående skole og elevene fikk med seg tolk til programfagsundervisning der.

Relokalisering til Nydalen
--------------------------

Sandaker videregående skole lå i et område med stor mangel på barnehageplasser, samt flere plasser på grunnskolens barnetrinn. Allerede i 2006 var diskusjonen om skolens nedleggelse i gang. Argumentene gikk på behovet for rehabilitering av bygget og muligheten for å gi rom for opp til 700 elever ved skolen. Det skulle ta 5 år før skolen ble relokalisert, sammen med Grefsen videregående skole, til den nye skolen i Nydalen, Nydalen videregående skole fra skolestart i 2011.

Byggene til Sandaker videregående skole gjennomgikk i 2011-2012 tidenes største skolerehabilitteringsprosjekt og ble døpt til Nordpolen skole, en 1-10-skole, med egen barnehageavdeling.

Rektorer
--------

* Aage Barstad (1977-2001)
* Reidar Granli (2001-2007)
* Roald Olsen (2007–2011, fra Grefsen vgs, til Stovner vgs)

Referanser
----------

1. ↑  nrk.no (17. august 2006): *Sandaker vgs nedleggingstruet*, hentet 2. februar 2022
2. ↑  undervisningsbygg.oslo.kommune.no (20. august 2012): *Ordføreren og statsministeren åpnet skoledørene*[*død lenke*], hentet 21. august 2012

| * v
* d
* r
Tidligere offentlige videregående skoler i Oslo |
| --- |
| Akers gymnasium **·** Berg **·** Berles **·** Bredtvet **·** Elisenberg **·** Fagerborg **·** Fernanda Nissen **·** Forsøksgymnaset **·** Frogner **·** Frogner Gymnas **·** Grefsen **·** Groruddalen **·** Hallings **·** Hegdehaugen **·** Manglerud • Nordstrand **·** Riis **·** Sandaker **·** Sinsen **·** Sofienberg **·** Sogn **·** Teisen **·** Vahl **·** Østre Aker |  |

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF **·** Nasjonalt skoleregister
 |
**Hiromu Arakawa** (født 8. mai 1973 i Hokkaido, Japan) er en japansk tegneserietegner av manga.

Hun har selv sagt at hun vokste opp på en gård ute på landet, hvilket mest sannsynlig inspirerte en del av historien i mangaen Fullmetal Alchemist.[]

Som en mangaskaper har hun mange serier bak seg. Hennes første verk ble kalt *Stray Dog*, og vant førstepremien i «Shounen Gangan» i 1999. De neste mangaene hun lagde ble *Totsugeki Tonari no Enikksusu* og *Shanghai Youma Kikai* (norsk tittel *Spøkelsesmysteriet i Shanghai*), som begge kom ut i 2000.

I 2001 kom hun ut med Fullmetal Alchemist, noe hun mottok en pris i «Shogakukan Manga Awards» for. Fullmetal Alchemist holdt det gående i fire år og mer enn 100 kapitler ble gitt ut. I 2003 ble mangaen også en kilde for inspirasjon for en anime-serie med samme navn på 51 episoder og en film.

Arakawa ga ut en ny mangaserie i 2005, kalt *Raiden-18*.

Referanser
----------

1. ↑   Babelio, Babelio forfatter-ID 11697[Hentet fra Wikidata]
2. ↑   BD Gest', BD Gest' author ID 10885, besøkt 9. oktober 2017[Hentet fra Wikidata]
3. ↑   Lambiek Comiclopedia, Lambiek Comiclopedia artist ID a/arakawa\_hiromu, besøkt 9. oktober 2017[Hentet fra Wikidata]

Eksterne lenker
---------------

* (en) Hiromu Arakawa på Internet Movie Database Rediger på Wikidata

* (fr) Hiromu Arakawa på Allociné Rediger på Wikidata

* (en) Hiromu Arakawa på AllMovie Rediger på Wikidata

* (en) Hiromu Arakawa hos The Movie Database Rediger på Wikidata

  

Portal: Tegneserie

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE
 |
**Hiroo Shima** (japansk: *嶋 宏大*, *Shima Hiroo*) (født 10. mai 1963 i Shimokawa) er en japansk tidligere skihopper som representerte Jisaki Industry.

Han deltok internasjonalt i årene 1984 til 1988, med beskjedne resultater. Bare fire ganger ble han blant de tolv beste i verdenscuprenn, alle gangene i Sapporo. Best var 3.-plass i normalbakken 24. januar 1987. Sammenlagt i verdenscupen var 29.-plass i 1986/87 hans beste plassering. I OL i Sarajevo i 1984 ble han nummer 45 (av 58 deltakere) i normalbakken og nummer 51 (av 53 deltakere) i storbakken. I VM i Oberstdorf i 1987 ble han nummer 60 av 66 deltakere.

Referanser
----------

Kilder
------

* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Hiroo Shima Arkivert 16. desember 2012 hos Wayback Machine. (besøkt 18. april 2011)

Eksterne lenker
---------------

* (en) Hiroo Shima – Olympedia Rediger på Wikidata

* (en) Hiroo Shima – Sports-Reference (OL-resultater – arkivert) Rediger på Wikidata

* (en) Hiroo Shima – FIS (skihopping) Rediger på Wikidata
**Helge Hafsås** (født 5. januar 1966 i Olden i Stryn kommune) er en norsk friidrettsutøver (maraton). Han representerer Olden IL. 

12. mai 2007 vant han Ålesund maraton og tok med det sin 100. maratonseier på 127 forsøk. Hafsås er ifølge NRK den første i verden til å vinne 100 maratonløp. Hans beste tid på maraton er 2.29,29 fra Ålesund maraton, 15. mai 2004. Resultatet er blant de 200 beste tidene i Norge per 1. januar 2008

Hafsås holder også norgesrekorden, eller riktigere, bestenotering på 100 km løp, med tiden 6.50,15 fra løpet Bergen Ultra 21. oktober 2006. Det noteres ikke offisielle norske rekorder på denne distansen.

Referanser
----------

1. ↑  «Vant sitt maraton nummer 100». NRK.no. 12. mai 2007. Besøkt 13. mai 2008.
2. ↑  «MARATHON». Friidrett.no. Arkivert fra originalen 28. september 2007. Besøkt 13. mai 2008.  *Statistikk*
3. ↑  «Norsk rekord på 100 km - Helge Hafsås gjorde det igjen - denne gang på 6.50,15». NRK.no. 21. oktober 2006. Besøkt 13. mai 2008. [*død lenke*]

|  |  |
| --- | --- |
| Oppslagsverk/autoritetsdata | Store norske leksikon
 |
***The Third Kiss*** er en amerikansk stumfilm fra 1919, regissert av Robert G. Vignola.

Handling
--------

Missy, arvingen til onkelens formue, bestemmer seg for å gjøre opp for de uskyldige livene som gikk tapt når onkelens fabrikk brenner ned på grunn av hans uforsiktighet. Etter at onkelen hennes dør, forkler Missy seg som en vanlig ansatt ved den nye fabrikken. Der møter hun snart Rupert Bawlf, og hans kone Cynthia. Ruperts venner Oliver Cloyne og Dr. Paton observerer t Rupert forelsker seg i Missy, og de forteller henne at Rupert er gjenstand for ondsinnet sladder i deres sosiale kretser.

Cloyne overtaler derfor Missy til å gifte seg med ham, i forsøk på å avverge skandale for Bawlf-ekteparet. Han lover å gå med på en skilsmisse fra henne senere, hvis hun ikke ønsker å være sammen med ham lenger. Men rett etter bryllupsreisen deres oppdager Cloyne at Missy faktisk er en velstående arving til en større formue.

Skuespillere
------------

* Vivian Martin som Missy
* Harrison Ford som Oliver Cloyne
* Robert Ellis som Rupert Bawlf
* Kathleen Kirkham som Cynthia Bawlf
* Thomas Persse som Dr. Paton
* Edna Mae Cooper som Gwendolin Finn
* Jane Keckley som Mrs. Casey

Referanser
----------

1. ↑  ; besøksdato: 14. mai 2016.
2. ↑  THE THIRD KISS
3. ↑  Alan Goble. *The Complete Index to Literary Sources in Film*

Eksterne lenker
---------------

* (en) *The Third Kiss* på Internet Movie Database Rediger på Wikidata

* (sv) *The Third Kiss* i Svensk Filmdatabas Rediger på Wikidata

* (en) *The Third Kiss* på American Film Institute Rediger på Wikidata
**Helge Gundersen** (født 1965 i Fredrikstad) var hovedredaktør for Norsk Ordbok fra 2012 til 2015, da prosjektet ble avsluttet. Han vokste opp i Rygge og studerte ved Universitetet i Oslo, der han ble cand.philol. i 1993 med nordisk hovedfag, lingvistikk grunnfag og filosofi grunnfag. Hovedoppgaven hans *Linjedansere og pantomine på sirkhus. Folkeetymologi som morfologisk omtolking* ble gitt ut som bok i 1995 på Novus forlag. ISBN 8270992437

I 1994 begynte han som vitenskapelig assistent på prosjektet Norsk referansegrammatikk, fra 1997 til 2001 var han universitetsstipendiat ved UiO. Han begynte i Norsk Ordbok i 2002 som redaktør. Da han sluttet der i 2015, begynte han å arbeide i redaksjonen til Norsk Riksmålsordbok.

Kilder
------

* Biografi i Helene Urdland Karlsen, Lars S. Vikør og Åse Wetås : *Livet er æve og evig er ordet*. Norsk Ordbok 1930 – 2016. Samlaget, 2016 ISBN 978-82-521-9008-3

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI
 |
**«The Things We Did Last Summer»** er en populær amerikansk sang fra 1946 med melodi av Jule Styne og tekst av Sammy Cahn.

Flere innspillinger har blitt gjort av denne sangen. De best kjente av disse innbefatter versjoner med Frank Sinatra with Axel Stordahl & His Orchestra (Columbia 37089) i 1946, Jo Stafford with Paul Weston and His Orchestra (Capitol 297 i 1946 og Vaughn Monroe and his Orchestra på RCA Victor 29-1972, også i 1946.

Dean Martin spilte inn ulike versjoner på juleplatene *A Winter Romance* (Capitol ST-1281 (stereo), Capitol S-1281 (mono) fra 1959 og *Christmas Album* (Reprise RS 6222 (stereo), Reprise R 6222 (mono) fra 1966. Produsent for sistnevnte plate var Jimmy Bowen.

Seth McFarlane fremførte sangen i episoden *Love Blanctually* av *Familien Griffin* (*The Family Guy*).

Andre innspillinger (i utvalg)
------------------------------

* The Four Lads (På albumet *On the Sunny Side* (Columbia CL 912) fra 1956
* The Lettermen
* Shelley Fabares (1962)
* Toshiko Akiyuoshi (På albumet *Toshiko Akiyoshi at Maybeck* (Concord Records CCD-4635) fra 1994)
* A Fine Frenzy (På albumet *His Songs, Our Way* fra 2009)

Norsk versjon
-------------

Christen har skrevet en norsk tekst. Den norske tittelen er «En kveld sist sommer». Jan Erik Berntsen har spilt inn sangen. Den ble utgitt på singlen Nor-Disc NOR 173 i 1968.

Referanser
----------

1. ↑  Second Hand Songs – Medium: The Things We Did Last Summer – Frank Sinatra with Axel Stordahl & His Orchestra
2. ↑  Second Hand Somngs – Medium: The Things We Did Last Summer Jo Stafford with Paul Weston and His Orchestra
3. ↑  Paul Weston And His Orchestra Discogs
4. ↑  Dean Martin Fan Center
5. ↑  Dean Martin – Christmas Album (LP, Album) at Discogs
6. ↑  Dean Martin – Christmas Album (LP, Album, Mono) at Discogs
7. ↑  Internet Movie Database – "Family Guy" Love Blanctually (2008) – Soundtracks
8. ↑  THE FOUR LADS On the Sunny side LP Columbia NM - e.Bay
9. ↑  Se plateetiketten
**Gjeldsrådgivning** betegner en form for rådgivning overfor privatpersoner med stor gjeld. Etter gjeldsordningslovens § 1-5 skal alle norske kommuner kunne tilby gjeldsrådgivning til innbyggere med gjeldsproblemer. Slik gjeldsforhandling og gjeldsordning er gratis. Den som har opparbeidet så stor gjeld, har krav på all nødvendig hjelp fra det offentlige for å komme frem til en gjeldsordning. Vedkommende bør først kontakte sin hjemkommune og legge saken frem for den kommunale gjeldsrådgiveren. Det er også mulig å henvende seg direkte til namsmannen.

Rådgivningen skjer ved at skyldner legger frem sine problemer slik at rådgiveren kan foreta en nærmere vurdering av situasjonen og komme med forslag til løsninger. 

Gjeldsrådgivningen kan bidra til å løse problemene helt eller delvis eller rådgivningen må gå over i en ny fase, for eksempel ved utenrettslige gjeldsforhandlinger eller ved at forhandlingene videreføres gjennom offentlig gjeldsforhandling etter gjeldsordningsloven av 1992 eller konkursloven av 1984. 

Også privatpersoner og næringsdrivende tilbyr gjeldsrådgivning.

Se også
-------

* Mekling
* Gjeldsforhandling
* Gjeldsordning
* Utleggstrekk

Eksterne lenker
---------------

Veiledning for den som kan ha behov for gjeldsordning.
**Hirono Shimizu** (清水比呂乃 *Shimizu Hirono*) er en person i romanen «Battle Royale», og mangaserien og filmen med samme navn. Hirano blir spilt av Anna Nagata i filmen.

Før spillet
-----------

Hirono Shimizu er en av elevene ved Shiroiwa ungdomsskole. Hun var medlem i jentegjengen som ble styrt av Mitsuko Soma. Hirono var en tiltrekkende jente som så eldre ut enn hun egentlig var. Hun hadde vært involvert i både narkotika og prostitusjon, i tillegg til tyveri og mobbing av medelever (blant annet Megumi Eto). I filmen stjeler Mitsuko Soma Hiranos kjæreste; noe som leder til fiendskap mellom de to jentene.

Under spillet
-------------

I boka og mangaserien slåss Hirono med Kaori Minami tidlig i Spillet, og Kaori skyter Hirano i armen. Shuya Nanahara distraherer Kaori mens han prøver å stoppe slåsskampen, og Hirano utnytter muligheten til å skyte Kaori og stikke av. I boka dør Kaori av et skudd i hodet påført av Hirano. I mangaen er det Shogo Kawada som skyter henne.

Senere (i boka og mangaen) rammes Hirano av sepsis, og blir alvorlig dehydrert etter å ha brukt opp drikkevannet til å rense såret sitt. Hun oppdager en brønn utenfor et hus, og skynder seg bort dit for å drikke. Da hun drar opp bøtta får hun øye på en liten frosk i vannet (hun er forferdelig redd for frosker), og hun hyler til. Dette tiltrekker oppmerksomheten til Toshinori Oda, som gjemte seg i nærheten. Han sniker seg innpå Hirono og forsøker å kvele henne med beltet sitt, men Hirano klarer å skyte ham i magen med pistolen sin. Hun tror han er død, og løper bort for å ta vannflasken fra rasjoneringspakken hans, men hun er ikke klar over at han hadde på seg en skuddsikker vest. Toshinori kommer seg på beina og angriper henne igjen, og klarer dermed å kvele henne.

I mangaen dreper Toshinori henne ved å dytte henne ned i brønnen, selv om hun ikke dør umiddelbart. Hirano prøver å klatre ut, men får ikke noe ordentlig tak på den glatte overflaten, og mister noen negler i forsøket. Hun har så en siste drøm; i drømmen samles regnvann i brønnen slik at hun kan komme seg ut; når hun kommer opp oppdager hun at armen hennes er leget og dehydreringen er over. Hun finner pistolen sin og plukker den opp da hun plutselig får øye på Shuya, Noriko og Shogo som står rett ved siden av. Hun retter pistolen mot dem, men Shuya ignorerer våpenet og forteller henne at det finnes en veg ut, og river av seg halsbåndet sitt. Hirono drukner i løpet av drømmen.

I filmen møter Hirono hverken Kaori, Toshinori, eller Shuya. Isteden konfronterer hun Mitsuko i forbindelse med drapet på Megumi Eto, røvingen av Hironos kjæreste, og et annet medlem av jentegjengen, Yoshimi Yahagi. De slåss, og Mitsuko klarer å ta Hiranos pistol fra henne ved hjelp av et elektrosjokkvåpen hun tidligere tok etter å ha drept Megumi. Hirono prøver å rømme, men Mitsuko skyter henne i ryggen og dreper henne.

Portaler: Litteratur | Kunst
**George Miller** (født **George Wade Dornberger** 28. juni 1941 i Seattle, Washington, død 5. mars 2003 Los Angeles, California) var en amerikansk stand-up-komiker. Han begynte med stand-up i en alder av 21 år og fikk sin TV-debut på The Tonight Show starring Johnny Carson i 1976.

Han begynte å opptre på The Comedy Store i Los Angeles og delte scene med mange andre stand-up-komikere som senere skulle vise seg å bli noen av de ledende komikerne i USA, blant annet hans gode venn David Letterman, Jerry Seinfeld og Michael Keaton.

Han var gjest både på Late Night with David Letterman og Late Show with David Letterman hele 56 ganger.

I 1979 kom han og flere andre komikere i konflikt med The Comedy Store og nektet å opptre der mer. David Letterman, en av George Millers nærmeste venner, var på den tiden fast gjesteprogramleder for The Tonight Show starring Johnny Carson og var programleder hver mandag for Johnny Carson, som noen år tidligere hadde fått ny kontrakt av NBC som ga ham mer penger og mer fri. Letterman trengte et sted å prøve ut vitsene sine så av den grunn boikottet han ikke The Comedy Store. En kveld kom George Miller for å se på sin venn opptre, men klubbens eier likte ikke det og ringte politiet og fikk ham kastet ut. Etter at Dave hørte hva som hadde skjedd, opptrådte han aldri mer på The Comedy Store, ifølge Miller.

Han vokste opp i Seattle sammen med sin mor, Helen, som oppdro ham alene etter at faren hans hadde forlatt dem da George bare var et spedbarn.

Før George Miller begynte som stand-up-komiker, spilte han billiard og var blant de 20 som spilte inn mest penger i Seattle-området. Han mente selv at han ikke var mer enn en middels biljardspiller.

Moren hans var aldri noe begeistret for at han spilte biljard på heltid, så da han fikk jobben som komiker på The Comedy Store, fortalte han at han antageligvis ikke kom til å spille billiard noe mer. Hun spurte: «Å, hva er det du har tenkt å begynne med?». «Jeg skal fortelle griste vitser til fulle folk i et mørkt lokale», svarte han. «Ja, det er så mye bedre», svarte hun ironisk, og var kanskje ikke like entusiastisk som det George var over karrieren som stand-up-komiker.

Han hadde leukemi og døde av en blodpropp i hjernen 5. mars 2003 ved UCLA Medical Center i Los Angeles.

Referanser
----------

1. ↑  «George Miller, 61, a Stand-Up Comedian» **(engelsk)**. New York Times. Besøkt 26. januar 2010.

Eksterne lenker
---------------

* (en) George Miller (komiker) på Internet Movie Database Rediger på Wikidata
* (en) George Miller hos Find a Grave
* (en) George Miller story
* (en) George Miller, a Letterman Favorite, Dies
* (en) George Miller, 61, a Stand-Up Comedian Artikkel The New York Times
* (en) Artikkel i Los Angeles Times

  


|  |  |
| --- | --- |
| Oppslagsverk/autoritetsdata | Prabook **·** Geni
 |